Езоп
Вълк и старица

Превод от старогръцки: Тодор Сарафов, 1967

chitanka.info

Един гладен вълк обикалял да търси храна. Озовал се на някакво място, където чул дете да плаче и една старица да му казва:

— Спри да плачеш, ако ли не, начаса ще те дам на вълка.

А вълкът, като си мислел, че старицата говори наистина, спрял се и почакал доста време. Когато се свечерило, чул отново старицата, която прикотквала детето и му казвала:

— Ако дойде тук вълкът, ще го убием, детенце.

Като чул тези думи, вълкът продължил пътя си, като си казвал:

— В тази къща едно говорят, друго вършат.

Баснята е за хора, на които делата не подхождат на думите.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.